Video: Zach se lied bereik miljoene voor sy doodZach Sobiech Twee video’s volg onderaan die berig. Zach Sobiech van Lakeland, Minnesota, het ŉ paar dae ná sy 18e verjaarsdag die stryd teen kanker verloor, maar nie voordat sy liedjie, Clouds, miljoene kykers se lewe aangeraak en verander het nie. “Jy hoef nie uit te vind dat jy besig is om dood te gaan om te begin leef nie,” het Zach gesê. Zach was 14 jaar oud toe hy gediagnoseer is met osteosarkoom, ŉ beenkanker wat hoofsaaklik kinders aantas. Tydens sy behandeling het hy meer as 10 operasies ondergaan en 20 rondes chemoterapie. Hy het ná sy diagnose musiek begin komponeer, en het later die groep “A firm handshake” saam sy vriende, Samantha Brown en Reed Redmond, gestig. In Mei 2012 het dokters hom ingelig dat hy hoogstens een jaar oor het om te leef. Zach het die liedjie “Clouds” oor sy stryd teen kanker opgeneem en dit in Desember 2012 op YouTube vrygestel. Dié video is tans meer as 6 miljoen keer gekyk. Rainn Wilson het op sy YouTube-kanaal, SoulPancake, ŉ dokumentêr oor Zach publiseer as deel van die realiteitsreeks, My Last Days. Dié video, wat reeds meer as 8 miljoen keer gekyk is, volg onderaan die Clouds-musiekvideo. Zach se familie het ook die Zach Sobiech Osteosarcoma Fund by die Children’s Cancer Research Fund gestig.